cyanic-selkie/wikianc huggingface dataset:
James Van Allen
Satellittegestëtzt Weltraumfuerschung
Am selwechte Joer gouf als Reaktioun op de sougenannte Sputnik-Schock en Team ënner dem Virsëtz vum Van Allen opgestallt, mat dem Zil, bannent 10 Joer e bemannte Raumfluch op de Mound ze maachen. Spéider war hien nees vun dëser Iddi ofgesprongen, well hien déi bemannt Raumfaart éischter als en Televisiounsevenement ouni wëssenschaftleche Wäert ugesinn huet. Hien huet dunn d'Erfuerschung vum Sonnesystem viru gedriwwen. Seng Moossinstrumenter an der Raumsond Pioneer 10 hunn 1973 d'Stralenceinture vum Jupiter fir d'éischt ënnersicht. De Pioneer 11 huet uschléissend Observatioune vum Saturnrank gemaach. De Van Allen war och Member vum wëssenschaftlechen Team bei der Galileo-Missioun, déi zanter 1989 domat ugefaangen huet, de Jupiter z'ënnersichen.
Daniel Reding
Den Daniel Reding, gebuer den 20. Juli 1972 an der Stad Lëtzebuerg, ass e lëtzebuergesche Professer a Gewerkschaftler.
No sengem Studium a Lettres classiques zu Paräis op der Sorbonne, huet hien, vun 1996 un, a verschiddene Lycéeën (LNBD, LGL, LTB an LTEtt) zu Lëtzebuerg Franséisch a Latäin ginn. Momentan ënnerriicht hien am Lycée Michel-Rodange.
Tëschent Juni 2008 a September 2017 war hie President vum Exekutivcomité vun der Professeschgewerkschaft APESS. An tëscht 2015 an 2020, souz hie fir d'APESS an der Chambre des fonctionnaires et employés publics.
Schierbelen (Roman)
Schierbelen ass e Roman a Lëtzebuerger Sprooch vum Georges Kieffer, deen 1998 bei den Éditions Phi erauskoum.
Beim Concours littéraire national 1997 huet de Kieffer fir Schierbelen, wat säin éischte Roman war, ex aequo mam Georges Hausemer den 1. Präis gewonnen.
Ëm wat geet et am Roman?
De Roman erzielt d'Libesgeschicht tëscht dem Jérôme, dee keng Aarbecht huet, an dem Lisa, dat an der Nationalbibliothéik schafft. Mee no an no gëtt se iwwerlagert vun der Geschicht vu engem Schrëftsteller, deen e Roman mam Titel Schierbelen schreift...
Lëscht vun de Jupitermounden
Dës Lëscht vun de Jupitermounden ass en Deel vun de Referenztabellen
An der follgender Tabell stinn all bis elo bekannt natierlech Satellitte vum Planéit Jupiter. Si ass opgereit no den offiziellen Nummere vun der Internationaler Astronomescher Unioun (IAU) an no der grousser Hallefachs. Aktuell Neientdeckungen hunn e virleefege Zuelecode, bis se vun der IAU och en Numm kréien.
Déi wichtegst Date vun de Jupitermounden
Eng Inklinatioun vun iwwer 90° bedeit, datt de Satellit de Jupiter retrograd ëmkreest. An der Reegel beweege sech Mounde prograd, d. h. am selwechten Dréisënn ëm de Planéit, wéi dee mat deem de Planéit ëm déi eegen Achs rotéiert.
Der gläserne Turm
Der gläserne Turm ass en däitsche Film vum Harald Braun aus dem Joer 1957.
Ëm wat geet et am Film?
Eng dramatesch Dräiecksgeschicht am Luxus vum Wirtschaftswonner vun den 1950 Joren a Westdäitschland…
Schëld E, 1b
D'Schëlter E,1b, E,1c an E,1d sinn Hiwäisschëlter aus dem Lëtzebuerger Code de la route déi, ier een op eng Kräizung kënnt, de Wee uweise fir d'Uertschaft z'erreechen déi ugewisen ass.
D'Schëld E, 1d weist de Wee u fir e Lieu-dit, e Quartier vun enger Uertschaft oder e lokaalt Zil z'erreechen. D'Opschrëft gëtt kursiv geschriwwen; d'Symbol gëtt op der anerer Säit vum Fäil ugewisen.
D'Illustratiounen hei drënner si Beispiller vun dëse Schëlter:
Originaltext aus dem Code de la route:
''1.a. Présignaux directionnels sur la voirie normale - Le présignal E,1b, dont les illustrations ci-dessus sont des exemples, annonce à l'approche d'une intersection la direction à suivre pour atteindre l'agglomération indiquée. Le numéro d'identification est inscrit du côté opposé à celui de la flèche lorsqu'il désigne la voie publique sur laquelle est placé le présignal; il est inscrit du côté de la flèche lorsqu'il désigne une voie publique située plus loin sur l'itinéraire qui mène à la destination indiquée.''
''Le présignal E,1c, dont les illustrations ci-dessus sont des exemples, annonce à l'approche d'une intersection la direction à suivre pour atteindre l'agglomération indiquée en empruntant une route de la grande voirie. Le numéro d'identification est inscrit du côté opposé à celui de la flèche lorsqu'il désigne la voie publique sur laquelle est placé le présignal; il est inscrit du côté de la flèche lorsqu'il désigne une voie publique située plus loin sur l'itinéraire qui mène à la destination indiquée.''
''Le présignal E,1d, dont les illustrations ci-dessus sont des exemples, annonce à l'approche d'une intersection la direction à suivre pour atteindre respectivement le lieu-dit, le quartier d'agglomération et la destination locale indiqués. Les inscriptions apparaissent en italique. Le symbole est inscrit du côté opposé à celui de la flèche''.
Chess960
Reegelen
Bis op déi eventuell ënnerschiddlech Ausgangsstellung an déi verallgemengert Rochadereegelen, sinn d'Reegele vun Chess960 déi selwecht wéi beim normale Schach.
Ausgangsstellungen
Virun enger Chess960-Partie gëtt eng zoufälleg Ausgansstellung gewielt. Allerdéngs muss d'Ausgangsstellung déi follgend Critèren erfëllen: Déi wäiss Bauere stinn all op der zweeter an déi aner wäiss Figuren op der éischter Rei. Ausserdeem muss de wäisse Kinnek tëscht den zwee Tierm stoen an d'Felder, op deenen déi zwee Leefer stinn, däerfen net déi selwecht Faarf hunn. Déi schwaarz Figure gi spigelsymmetresch zu deene wäissen opgestallt (steet z. B. de wäisse Kinnek op f1, da gëtt de schwaarze Kinnek op f8 gestallt etc.).
Jean Mercure
De Jean Mercure, gebuer als Pierre Isaac Libermann de 27. Mäerz 1909 zu Paräis an och do gestuerwen de 24. Juni 1998, war e franséische Schauspiller, Theaterdirekter an Theaterregisseur.
Ferdinand Kuhn (Deputéierten)
De Ferdinand Kuhn, gebuer de 16. September 1899 zu Rued a gestuerwen den 22. Oktober 1947, war e lëtzebuergeschen Eisebunner, Gewerkschaftler a Politiker.
Jean Mercure
Hien huet an e puer Filmer matgespillt war awer haaptsächlech en Theatermann souwuel als Schauspiller wéi och als Regisseur an Direkter.
Chess960
D'Rochade
D'Rochade funktionéiert beim Chess960 e bëssen anescht wéi beim normale Schach, well d'Placéierung vun den Tierm an dem Kinnek eng aner ka sinn. Beim Chess960 gëtt et zwou Rochaden: Dobäi muss ee berécksiichtegen, datt keng Figuren iwwersprongen däerfe ginn. Konkret: Wann ee sech de bedeelegten Tuerm an de Kinnek ewech denkt, däerfen tëscht an op dem Ausgangs- an dem Zilfeld vum Tuerm bzw. dem Kinnek keng Figure stoen. Ausserdeem däerfen, wéi beim normale Schach, de bedeelegten Tuerm an de Kinnek nach net geréckelt gi sinn; dobäi muss ee preziséieren, datt een Tuerm oder ee Kinnek als geréckelt gëllt, soubal en un enger Rochade bedeelegt war. Zu gudder Lescht däerfen d'Ausgangs- an d'Zilfeld vum Kinnek souwéi all d'Felder dertëschent net ugegraff sinn.
Zinner (Moundkrater)
Den Zinner ass e klengen Aschlagkrater am Oceanus Procellarum nërdlech vum Krater Schiaparelli op der viischter Moundsäit. Hie läit op engem riichte Stral, dee vum Krater Seleucus aus no Nordoste leeft. Am Nordweste läit deen e bëssi méi grousse Krater Golgi. Ëstlech streckt sech de Mieresréck Dorsa Burnet.
Ferdinand Kuhn (Deputéierten)
1934 gouf de Ferdinand Kuhn an de Gemengerot vun der Gemeng Hesper gewielt. Den 12. August 1938 gouf hien als Buergermeeschter vun Hesper nominéiert. 1941 gouf hie vum däitschen Okkupant ofgesat.
Jean Mercure
Hie war vun 1936 bis zu sengem Doud am Joer 1998 mat der Schauspillerin Jandeline bestuet. D'Schauspillerin Isa Mercure ass hir Duechter.
Ferdinand Kuhn (Deputéierten)
Vun 1937 bis 1940 war hien als Deputéierten an der Chamber. Den 12. Mäerz 1945 gouf de Ferdinand Kuhn als Member vun der Assemblée consultative nominéiert.
Jean Mercure
De 24. Juni 1998 sinn de Jean Mercure a seng Fra duerch Suizid gestuerwen.
Ferdinand Kuhn (Deputéierten)
Um Houwald gouf d'Rue Ferdinand Kuhn no him benannt.
Zinner (Moundkrater)
Den Zinner ass kreesronn a wéi eng Taass geformt an huet eng héich Albedo.
De Krater gouf 1973 vun der I.A.U. offiziell nom däitschen Astronom Ernst Zinner genannt. Virdru war seng Bezeechnung 'Schiaparelli B'.
Promontorium Archerusia
De Promontorium Archerusia (laténgesch fir Kap Archerusia) ass um Äerdmound den Ausleefer vun de Montes Haemus op der Grenz tëscht dem Mare Serenitatis am Mare Tranquillitatis, nordwestlech vum Krater Plinius.
Dee vum Johannes Hevelius agefouerten Numm ass eng Feelschreiwung vun Acherusia, an der anticker Geographie e Kap an Paphlagonien um Schwaarze Mier, haut Baba Burun („Kap Baba“) bei Karadeniz Ereğli an der Tierkei.
Tumulus bei der Tonn
Den Tumulus bei der Tonn ass e réimescht Hiwwelgraf aus dem 4. Joerhonnert, am Flouer bei der Tonn an der Gemeng Fluessweiler.
Geographie
Den Tumulus läit op enger Héicht vun 285 m. an der Sektioun Buchholz vun der Gemeng Fluessweiler, ronn 1.400 m südëstlech vu Fluessweiler, direkt niewent dem CR122 dee vu Fluessweiler op Dräibuer leeft.
Den Tumulus louch op der Kräizung vun zwéi Kiemen, deemno eng gutt Plaz fir dichteg réimesch Feldhären ze begruewen, well d'Graf vu jidderengem gesi gouf, ob e vu Westen iwwer de Kiem vu Reims an Arel oder vu Süden iwwer dee vu Metz an Duelem op Fluessweiler koum, vu wou aus eng gemeinsam Streck iwwer Tréier op Köln gelaf ass.
50 m nërdlech vum Tumulus leeft d'Donwer Baach.
Geschicht
Den Tonn ass mat enger Héicht vun 8 m an engem Ëmfang vun 30 m de gréisste Grafhiwwel am Land. Den Zougank an d'Grafkummer grad wéi d'Grafkummer selwer sinn zesummegefall, den Hiwwel besteet deemno aus zwéin Deeler. Am Joer 1809 – wéi den Tumulus nach intakt war – goufe bei Ausgruewungen an enger rechteckeger Grafkummer sechs Nischen entdeckt an deenen d'Réimer begruewe waren. Och e puer bronze Figuren a Behälter koumen zum Virschäin. Eng 500 m méi wäit, mëtten am Bësch, ginn et eng Dose méi kleng Grafhiwwele vu ronn 1 m héich.
De Lëtzebuerger Staat huet d'Parzell op dem den Tumulus läit uganks vum 20. Joerhonnert kaaft an den Tumulus steet zanter dem 11. Abrëll 2018 um Inventaire supplémentaire des monuments nationaux.
Kommissioun Juncker
D'Kommissioun Juncker ass de Collège vun Europäesche Kommissären ënner der Presidence vum Jean-Claude Juncker. Si huet den 1. November 2014 hir Funktioun ugetrueden als d'Nofollgerin vun der Kommissioun Barroso II. Si besteet aus engem President a 27 Commissairen, wouvunner der 7 Vizepresident sinn.
Am Juli 2014 hunn 422 Deputéiert vum Europäesche Parlament fir de Juncker gestëmmt, 250 géint en, 47 hu sech enthalen, 10 Stëmme waren ongëlteg an 22 goufen net ofginn.
Déi eenzel Commissairë ginn, op Virschlag vun den eenzele Regierunge vun de Memberlänner, vum President erausgesicht; et ass och hien, deen d'hir Aarbechtsberäicher festleet.
Cluster
D'Commissairë schaffen a sougenannte Clusteren (am Ganze fënnef) zesummen, d. h. a Politikberäicher, déi ënner dës 5 Rubricke falen (si entspriechen deene vum EU-Budget):
Reputatioun
D'Reputatioun oder de Ruff ass eng Meenung oder eng sozial Bewäertung vun der Ëffentlechkeet iwwer eng Persoun, eng Grupp Persounen oder eng Organisatioun. D'Reputatioun spillt eng wichteg Roll a ville Beräicher, wéi zum Beispill am Geschäftswiesen, um Aarbechtsmaart oder am Bildungssecteur.
NGC 2654
Den NGC 2654 ass eng Balkespiralgalaxis am Stärebild Ursa Major. D'Galaxis gouf am Joer 1882 vum Astronom Ernst Wilhelm Leberecht Tempel mat engem 28-cm-Teleskop entdeckt.
Jean I. vu Lëtzebuerg-Ligny
1330 huet hie sech mat der Alix vun Dampierre-Flandern (1322-1346), Dame de Richebourg, bestuet. Si war d'Duechter vum Guy de Dampierre, Här vu Richebourg, an der Béatrice de Putten en Strijen. Hir Kanner waren:
Nom Doud vu senger Fra huet hie sech eng zweet Kéier betuet mat der Jeanne Bacon, der Duechter vum Roger VI. Bacon, Här vu Molay a Barong vun Normandie.
Der Wächter an der Sauer
Der Wächter an der Sauer war eng däitschsproocheg Zeitung, déi zweemol d'Woch, fir d'éischt den 3. Januar 1849, zu Dikrech beim Joseph Antoine Schroell (1798-1865) erauskoum. Et war d'Nofollgerzeitung vum Diekircher Wochenblatt, dat sengersäits Enn 1837 den Nofollger vum Wochen-Blatt für Bürger und Landleute war, der éischter "Provënzzeitung" déi zu Lëtzebuerg erauskomm ass.
De Wächter an der Sauer huet sech, nom Staatsstreech vun 1856, aus politesche Grënn vum 2. Januar 1858 bis zum 3. Oktober 1860 an Der Telegraph ëmbenannt, fir dann nees, bis den 1869 den ursprénglechen Titel ze droen.
Den 10. Februar 1869 huet den Apostolesche Vikar vu Lëtzebuerg Nicolas Adames en Hiertebréif publizéiert, an deem en de Leit gedreet huet, se kréiche keng "gültige Lossprechung" [vun hire Sënnen], wa se weiderhin de Wächter (sou wéi och d ' Wäschfra) géifen abonéieren, well do dran "die fürchterlichsten Gotteslästerungen gegen die anbetungswürdigste göttliche Person Jesu Christi selbst" gestanen hätten. Bannent e puer Woche sinn d'Abonementer sou erofgaangen, datt de Schroell d'Zeitung den 21. Februar an Der Volksfreund huet missen ëmbenennen. Dëse gouf 1877 an Der Landwirth ëmgedeeft; säin Editeur war de Justin Schroell an e koum bis 1940 eraus.
Inhaltlech war de 'Wächter an der Sauer ufanks, ausser dem Leitartikel an Informatiounen zum Etat civil vun Dikrech, bal nëmmen aus Artikelen aus aneren Zeitungen an engem Fortsetzungsoman zesummegesat. 1851 gouf de Jong vum Editeur, den Théophile Schroell, Redakter, deen Aktualitéitsartikelen zum politeschen Debat geschriwwen an och ë. a. Gedichter ofgedréckt huet, sou där vum Michel Rodange. Politesch war de Wächter lénksliberal.
La Tour-du-Meix
La Tour-du-Meix ass eng franséisch Uertschaft a Gemeng am Departement Jura an der Bourgogne-Franche-Comté.
Haupeschbléiser
En Haupeschbléiser ass e Musikant deen dat franséischt Juegdhar bléist.
Geschicht
D'musikalesch Konscht vun den Haupeschbléiser, dat franséischt Juegdhar ze blosen, ass am 18. Joerhonnert um franséische Kinnekshaff entstanen. Zënterhier ass dës Konscht och an eise Géigenden zu enger lieweger Traditioun ginn, exemplaresch festgehalen an der monumentaler allegorescher Duerstellung vum Lëtzebuerger Land vum Julien Lefèvre (Hotel Alfa, ëm 1930, als nationaalt Monument klasséiert). Haut komme Männer a Frae vu verschiddenen Nationalitéiten an aus allen Alterskategorien a soziale Schichten an hirer Fräizäit zesummen, fir dëst Kulturierwe weiderliewen ze loossen.
Dës Musikante ginn zu Lëtzebuerg „Haupeschbléiser” genannt, nom Numm vun hirem Patréiner, dem hellegen Haupert. Hiert sougenannt natierlecht Instrument gëtt ouni iergendeng Mechanik eleng mat spezifeschen Otemtechniken an ënner groussem Kierperasaz vun de Bléiser gespillt, am léifsten an der fräier Natur, wou sech säin archaesche Klang am beschten entfale kann. Donieft ass och de Gesank e wichtegt Element vun der Iwwermëttlung vun dëser Konscht. Beim Spillen ouni Partitur dréien d'Bléiser, an traditioneller Tenue gekleet, dem Publikum de Réck zou, sou datt d'Leit d'Musek am beschte matkréien. D'Gesellegkeet ënnertenaner, d'Zesummespille mat Bléiser aus anere Länner, d'Verbonnenheet mat der Natur an d'Deele mat anere Leit, iwwer d'Grenzen ewech, maachen dat Besonnescht vun dëser Traditioun aus.
Um Spaweck
Quell vum Artikel wou net anescht uginn: D'Konscht vun den Haupeschbléiser op iki.lu, der Websäit vum immaterielle Kulturierwen zu Lëtzebuerg (gekuckt de 17. Dezember 2020)
Canton de Golbey
De Canton de Golbey ass eng franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert ass Golbey.
Sault-Saint-Remy
Sault-Saint-Remy ass eng franséisch Uertschaft a Gemeng am Departement Ardennes an der Grand Est.
Wladimir Wladimirowitsch Wdowitschenkow
De Wladimir Wladimirowitsch Wdowitschenkow (Владимир Владимирович Вдовиченков), gebuer den 13. August 1971 zu Gussew a Russland, ass e russesche Schauspiller, bekannt ë. a. fir seng Rollen an de Filmer Bumer (2003), Bumer. Film wtoroi (2006) a Lewiafan (2014).
Liewen
De Wladimir Wdowitschenkow ass 1971 an der Regioun ëm Kaliningrad gebuer. Seng Elteren hunn an engem Beliichtungstechnikbetrib geschafft, de Papp Wladimir (1943-1993) als Chef mecanicien a seng Mamm Swetlana als Ekonomin an duerno als Ingenieurin. En huet nach eng eeler Schwëster Irina, déi zu Moskau am Restaurantsgeschäft schafft, an e méi jonke Brudder Konstantin, dee sech no Studien op der Kaliningrader technescher Staatsuniversitéit mat Mediewerbung beschäftegt.
De Wdowitschenkow huet zu Gussew gelieft, bis datt en do d'Mëttelschoul ofgeschloss hat. A sengem Jonktem huet e sech mat Boxe beschäftegt an dervu gedreemt dem Jean-Claude Van Damme nozeäiferen. 1988 ass en op déi 42. Marineschoul zu Kronstadt gaangen, wou e seng Ausbildung als Maschinist d'Joer drop erfollegräich fäerdeg hat an am Alter vun 18 Joer sech mat enger Matschülerin bestuet huet.
En huet du säin Déngscht bei der russescher Nord- a bei der Baltescher Flott als Heizer geleescht an ass no dräi Joer op Gussew zeréckgaangen. Mat 20 Joer huet e sech fir d'zweet bestuet, mat der Anna Leonidowna Wdowitschenkowa, déi him 1993 de Bouf Leonid geschenkt huet. De Wdowitschenkow huet sech an där Zäit a ville Beruffer versicht, sou z. B. als Heizer an der Sauna, Autosmecanicien, Garçon oder Kach.
Mat 25 Joer huet en decidéiert, Schauspiller ze ginn, an en ass op Moskau gefuer fir um Gerassimow-Institut fir Cinematographie (ВГИК) ze studéieren. Mat 27 Joer huet e sech eng drëtt Kéier bestuet, mat der Natalja Dawydowa. 2001 war en du mat der Schauspillschoul fäerdeg.
2004 koum e mat der Olga Filippowa Schmoilowa zesummen, an d'Joer drop ass hir Duechter Weronika op d'Welt komm.
Bronromme
Bronromme och Bronrome ass eng Uertschaft an der belscher Gemeng Theux an der Provënz Léck a Wallounien.
Bis zur belscher Gemengereform vun 1977 huet Bronromme zur fréierer Gemeng La Reid gehéiert.
D'Uertschaft déi aus knapps enger hallwer Dosen Haiser besteet läit um südlechen Enn vun der Gemeng no bei der Vèquée déi do op 561 Meter iwwer déi héchst Plaz vun der Gemeng féiert. Et ass och déi drëtthéchst Uertschaft an der Belsch. D'Eau Rouge huet hir Quell am Südoste vum Duerf.
An der Zäit vum Zweete Weltkrich war Bronromme eng Héichbuerg vun der belscher Resistenz. Um Flouer ronderëm goufe vill Parachutagë mat Material fir de Maquis gemaach. E puer Plazen an der direkter Ëmgéigend erënneren un d'Schéissereie mat der Wehrmacht besonnesch am September 1944, an un d'gefale Resistenzler, haaptsächlech Membere vun der Grupp 44 vun der belscher Armée secrète oder alliéiert Geheimdéngschtler déi an d'Armée secrète integréiert gi waren.
Joseph Antoine Schroell
De Joseph Antoine Schroell, gebuer 1798 zu Tréier a gestuerwen 1865 zu Dikrech, war en Drécker an Zeitungsediteur zu Lëtzebuerg.
Hien ass 1822 op Iechternach geplënnert, an 1832 op Dikrech. Do huet hien, no enger Proufnummer datéiert de 25. Februar 1837, den 3. Mäerz 1837 déi éischt Zeitung zu Lëtzebuerg erausginn, déi net an der Stad Lëtzebuerg erauskoum: d ' Wochen-Blatt für Bürger und Landleute, dat spéider an Diekircher Wochenblatt ëmgenannt gouf a vun 1849 un den Titel Der Wächter an der Sauer hat.
Polabesch
Polabesch ass eng ausgestuerwe slawesch Sprooch, déi bis zum 18. Joerhonnert am Territoire vu modernen Däitschland tëschent der Elbe an der Oder geschwat gouf. Zesumme mam Polneschen a mam Kaschubeschen huet d'Polabesch zum lechiteschen Aascht vun de westslawesche Sproochen gehéiert.
Vasperviller
Vasperviller ass eng franséisch Gemeng am Departement Moselle an der Regioun Grand Est.
Herbert Lom
Den Herbert Lom, gebuer als Herbert Karel Angelo Kuchacevič ze Schluderpacheru den 11. September 1917 zu Prag (deemools Éisträich-Ungarn) a gestuerwen de 27. September 2012 zu London, war e brittesche Schauspiller an Auteur mat tschechoslowakeschen Originnen.
Liewen
Hien huet seng Filmcarrière 1937 an der Tschechoslowakei ugefaangen, an ass am Januar 1939 a Groussbritannien emigréiert, wou en 1942 am Film The Young Mr. Pitt den Napoleon Bonaparte gespillt huet. 1956 sollt hien am Film War and Peace nach eng Kéier den Napoleon verkierperen. 1946 war de Lom den Haaptacteur am Film Dual Alibi, wou en an enger Duebelroll eng Zwillingskoppel gespillt huet.
1953 hat en d'Haaptroll an der Londoner Originalproduktioun vum Musical The King and I, déi 926 Séancen hat. 1955 huet hien nieft dem Alec Guinness an dem Peter Sellers am Film Ladykillers matgespillt. Aner bekannt Filmer, an deenen en ze gesi war, si Spartacus, The Mystery Island, El Cid, an Der Schatz im Silbersee.
Seng bekanntst Roll däerft awer déi vum Chefinspekter Dreyfus sinn, dem neurotesche Patron vum Inspekter Jacques Clouseau, dee vum Peter Sellers gespillt gouf, an der Pink Panther-Filmserie vum Blake Edwards.
Den Herbert Lom huet och zwéi Romaner geschriwwen, een iwwer de Schrëftsteller Christopher Marlowe, Enter a Spy: The Double Life of Christopher Marlowe (1971), an een iwwer den Erfinder vun der Guillotine (Dr. Guillotin: The Eccentric Exploits of an Early Scientist) (1992).
Gábor Kósa
De Gábor Kósa, gebuer den 31. Januar 1971 zu Budapest, ass en ungareschen Historiker vu Reliounen, en Associé Professer op der Fakultéit fir Geeschteswëssenschaft vun der Eötvös Loránd Universitéit, Departement fir Chineesesch Studien. (Chineeseschen Numm: Kāng Gāobǎo; Traditionell Chineesesch: 康高寶; Vereinfacht Chineesesch: 康高宝.)
Tarzan and the Trappers
Tarzan and the Trappers ass en US-amerikanesche TV-Film aus dem Joer 1958 no Romaner vum Edgar Rice Burroughs.
Gábor Kósa
Carrière
Gebuer zu Budapest, huet de Gábor Kósa MA Grad an Englesch (1995), Chineesesch (1997) a Reliounsstudien (2011). Am Joer 2006 huet hie seng Dokteraarbecht mam Titel ʻThe Terminological Analysis of Chinese Texts Related to Manichaeism' verdeedegt (op Ungaresch: A manicheizmussal kapcsolatos kínai nyelvű szövegek terminológiai elemzése).
Tëscht 1999 an 2008 huet hien um "Tan Kapuja" Buddhistesch College geléiert. Hie schafft vun 2009 un op der Eötvös Loránd Universitéit, de Moment als Associate Professor.
Schwarze Nylons – Heiße Nächte
Schwarze Nylons – Heiße Nächte ass en däitsche Film vum Alfred Braun aus dem Joer 1957.
Ëm wat geet et am Film?
Aus enger Dänzerinnegrupp verschwënnt eng vun den Dänzerinnen. Si gëtt ermuert am Hafe vu Marseille fonnt. De Reporter Heinz Wöhler versicht den Doud vun der Dänzerin opzeklären...
Gábor Kósa
Carrière
De Kósa gouf de Postdoctoral Stipendium vun der Japan Society for the Promotion of Science (JSPS, 2008–2009) an der Taiwanescher Chiang Ching-kuo Foundation fir International Scholarly Exchange (2010–2012) ausgezeechent. Am 2014-15 war hien en EURIAS Fellow am Centre for Research in the Arts, Social Sciences and Humanities (CRASSH), Cambridge University. Am 2020–21 war hie Roger E. Covey Member an Ostasiatesche Studien am Institut fir Advanced Study (IAS, Princeton).
Tarzan and the Trappers
Ëm wat geet et am Film?
Den Tarzan huet erëm Problemer mat Grousswëldjeeër...
Gábor Kósa
Carrière
Hien ass Member vun der Silk Road Research Group op der ELTE Universitéit, hien ass Partner Enquêteur am Australian Research Council Project mam Titel "Manichaean Liturgical Texts and Practices from Egypt to China". Hien ass ee vun de Redaktere vum ungaresche Journal mam Titel Távol-Keleti Tanulmányok (Ostasiatesche Studien). Vun 2019 un ass hien als Chefredakter vun der Acta Orientalia Academiae Scientiarum Hungaricae, Member vum Comité fir Orientalstudien an der Ungarescher Akademie vun de Wëssenschaften.
Säin Haaptfuerschungsfeld enthält Chineesesch Mythologie, antike chineesesche shamanistesche (wu) Praktiken, a chineesesche Manichaeismus.
Parallax
Als Parallax (gr. παραλλαγή parallagé „Verännerung“, „Ofwäichung“) bezeechent een d'visuell Ännerung vun der Position vun engem Objet, wann den Observateur seng eege Positioun ännert.
Méi streng definéiert ass d'Parallax de Wénkel tëscht zwou riichte Linnen, déi vu verschiddene Standplazen („Basislinn“) op ee Punkt (en Objet) geriicht sinn. Et ass och de Wénkel ënner deem déi Basislinn vum Observatiounspunkt aus virkënnt.
Hält een z. B. d'Hand viru sech a kuckt een ofwiesselnd mat dem lénksen an dem rietsen A, sou verréckelt sech d'Bild virun dem wäiten Hannergrond. D'Basis ass hei den Aenofstand. D'Parallax ass ëmsou méi grouss, wann den observéierten Objet méi no ass a wann d'Basislinn méi laang ass.
Opgrond vun der Parallax loosse sech Distanzen ofschätzen (Grondlag vum raimleche Kucken) oder mat techneschen Hëllefsmëttele berechnen. Hëllefsmëttele gi virun allem an der Astronomie an an der Fotografie gebraucht. Bei Miessungen u Skale kann een d'Parallax benotzen, fir méi genee Ofliesungen ze kréien.
Deeglech Parallax, Héichteparallax
Fir d'Distanzmiessungen vum Äerdmound a vun noe Planéite ka schonn den Äerdradius als Basislinn déngen. Sou erschéngt z. B.: d'Parallax vun der Venus tëscht zwéin Observatiounspunkten op der Äerdkugel an enger liicht verännerter Positioun virun dem Stärenhannergrond. Bei de rare Venusduerchgäng virun der Sonn gouf d'Parallax relativ zum Sonnerand gemooss an huet op déi Aart a Weis éischt Wäerter fir d'Astronomesch Eenheet bruecht.
Beim Äerdmound ass d'Parallax wéinst senger kuerzer Distanz maximal 2° (kuckt Horizontalparallax), d. h. de Mound zitt z. B. vun Europa aus gekuckt laanscht aner Stäre wéi a Südafrika.
En zweete Miessprinzip ass d'Benotze vun der Äerdrotatioun: Och vun engem eenzele Standpunkt aus entsteet eng Parallax, well d'Plaz eleng duerch d'Dréiung vun der Äerd verschiddee Positiounen erreecht. D'Uwendung vun deem Effet gëtt Héichteparallax genannt. Ëmgekéiert muss bei geneeër Astrometrie deen Afloss op d'Miessungen als Reduktioun korrigéiert ginn.
Napoleonsgaart um Potaschbierg
Geographie
Den Napoleonsgaart läit um Potaschbierg, op enger Héicht vu 258 m, nërdlech vun der N1, an der Mëtt vun der Opfaart fir op d'Autobunn A1 a Richtung Lëtzebuerg.
Geschicht
D'Plaz krut hiren Numm zu Éiere vum Napoleon François Joseph Charles Bonaparte, dem eenzege Fils vum franséische Keeser Napoleon Bonaparte an der Marie-Louise vun Éisträich. No der Gebuert huet den Napoleon nämlech ugeuerdent, datt op der héchster Plaz an all Regioun iwwer déi hie regéiert huet, Beem – haaptsächlech Fiichten – ugeplanzt sollte ginn.
Parallax
Järlech Parallax, Stäreparallax
D'Parallax gëtt fir d'Distanzmiessung vun noe Stären agesat. Als Basislinn déngt de Radius vun der Äerdbunn. Den Ëmlaf vun der Äerd ännert déi visuell Stärepositiounen a Form vun enger klenger Ellips, där hir Form vum Wénkel ofhänkt, an deem de Stär vun der Ekliptik ofsteet. D'Parallax ass de Wénkel, ënner deem de Radius vun der Äerdbunn vum Stär aus erschéngt. Bedréit d'Parallax eng Bousekonn (1/3600 vun engem Grad), sou entsprécht dat enger Distanz vun 3,26 Liichtjoer oder ronn 31 Billioune Kilometer. Des Distanz gëtt och als 1 Parsec (parallax arc second) bezeechent.
D'Parallax ass selwer bei noe Stären sou kleng, datt ee si laang net richteg konnt gesinn. Op der Sich no der Parallax gouf en aneren Effet, d'Aberratioun entdeckt. Eréischt 1838 ass et dem Friedrich Wilhelm Bessel gelongen, d'Parallaxmiessung ze fannen. Hien huet de Schnellleefer 61 Cygni ausgesicht a konnt d'hallefjoerlech Wénkelännerung no villen Analysen op 0,3" (0,00008 Grad) bestëmmen. Beim sonnennoste Stär Proxima Centauri (4 Liichtjoer vun der Äerd ewech) ass d'Parallax nëmmen 0,772". An de 1990er Joren ass et mat dem europäeschen Astrometriesatellit Hipparcos gelongen, genee Parallaxemiessunge fir 118.000 Stäre ze maachen.
Parallax an der Fotografie
An der Fotografie trëtt bei zweeaege Kameraen, souwuel bei Sichkameraen wéi och zweeaege Spigelreflexkameraen, e Parallaxfeeler op: De Bildausschnëtt am Sucher an dat resultéierend fotografescht Bild stëmmen net iwwereneen. Dese Feeler gëtt naturgeméiss ëmsou méi grouss, wat den Objet méi wäit ewech läit.
Napoleonsgaart um Potaschbierg
Geschicht
Dat erkläert och firwat et nach aner Plaze gëtt, déi esou genannt ginn. Ënnert anerem gëtt et nach en Napoleonsgaart an der Gemeng Rammerech.
Wéi an der Mëtt vun den 1980er Joren den Autobunnsverdeeler gebaut gouf, ass den Napoleonsgaart doranner integréiert ginn. Mëttlerweil ass aus dem „Gaart“ awer en ongefleegten, verwëlderte Bëschelche ginn.
Parallax
Parallax an der Fotografie
Sou Kameraen hunn dofir e Parallaxenausgläich: D'Distanzastellung vun der Kamera déngt net nëmme fir d'Fokusséierung vum Objektiv (Schäerft), mä verännert och de Wénkel tëscht Sucher an Objektiv.
Valzin en Petite Montagne
Valzin en Petite Montagne ass eng nei franséisch Gemeng am Departement Jura an der Bourgogne-Franche-Comté.
Parallax
Um Spaweck
両眼視差
Parti socialiste indépendant
Parti socialiste indépendant (PSI), oder och Socialistes indépendants, war eng Partei, déi Enn vun den 1970er Jore vum Jean Gremling gegrënnt gouf. Hie war och de President vun där Partei. Virdru war hie Member an Deputéierte vun der LSAP.
Bei de Chamberwale vum 10. Juni 1979 krut d'Lëscht "Jean Gremling - Socialistes Indépendants" ee Sëtz am Walbezierk Zentrum. De Gremling war vun 1979 bis 1984 PSI-Deputéierten an der Chamber.
Bei de Wale vum 17. Juni 1984 huet d'PSI an alle 4 Walbezierker kandidéiert, krut awer a kengem e Sëtz.
Raumtransporter
E Raumtransporter ass e Fluchinstrument, mat deem Transporter op eng Raumstatioun gemaach kënne ginn. Et gëtt zwar och bemannt Raumschëffer fir den Transport vun Notzlaaschte benotzt, mä meeschtens ginn awer nëmmen onbemannt Systemer als Raumtransporter gebraucht.
Progress
Progress (russesch Прогресс fir Fortschrëtt) ass e russeschen, vu Sojus ofgeleeten, onbemannten an net recycléierbare Raumtransporter, aus der Mëtt vun de 70er vum OKB-1 Koroljow (Experimental-Konstruktiounsbüro-1, haut RKK Energija) dee fir d'Versuergung vu Raumstatioune vun der Saljut-Serie entwéckelt gouf. Duerno gouf mam Progress och d'Raumstatioun Mir souwéi bis haut d'ISS ugeflunn. E soll an Zukunft duerch de Parom-Raumschlepper ofgeléist ginn.
ATV
Den Automated Transfer Vehicle ass eent vun den technesch usprochsvollste Raumgefierer, déi jee an Europa gebaut goufe. Et ass e komplett autonome Raumtransporter, dee selbststänneg op d'International Raumstatioun ISS flitt an do undockt. Dës Fäegkeet mécht ATV zu engem vun de wichtegsten europäesche Beiträg fir d'Raumstatioun ISS.
HTV
Den HTV (H-2 Transfer Vehicle) ass en onbemannte Raumtransporter vun der japanescher Raumfaartagentur JAXA.
Dragon
Den Dragon ass e Raumschëff vun der US-amerikanescher Firma SpaceX. Am Géigesaz zum europäeschen ATV an dem japaneschen HTV huet et eng Landekapsel a ka sou Notzlaascht op d'Äerd zeréckbrengen. Eng bemannt Versioun fir bis zu siwe Persounen ass geplangt.
Cygnus
De Cygnus ass e Raumtransporter, dee vun der US-amerikanescher Firma Orbital Sciences Corporation entwéckelt gouf.
Tianzhou
China entwéckelt am Ament de Raumtransporter Tianzhou. Domat soll d'Raumstatioun Tiangong-2 ugeflu ginn, déi 2016 gestart soll ginn.
Le Thour
Le Thour ass eng franséisch Uertschaft a Gemeng am Departement Ardennes an der Grand Est.
Vieux-lès-Asfeld
Vieux-lès-Asfeld ass eng franséisch Uertschaft a Gemeng am Departement Ardennes an der Grand Est.
South Burlington
South Burlington ass eng Stad am Weste vum Chittenden County am Bundesstaat Vermont an de Vereenegte Staate vun Amerika.
D'Stad huet 17.904 Awunner (Stand: 2010) an eng Fläch vun zirka 77 km².
Se gouf am Joer 1865 gegrënnt.
Mémorial national au maquisard inconnu
D'Plaz gouf vun der Fédération nationale des ex-maquisards de Belgique den 29. Mee 1949 ageweit. Um Fouss vum Monument ass eng Urn agebaut an där d'Äsche vum Maquisard Inconnu sinn.
Armée secrète
Armée secrète war den Numm vun zwou Resistenzorganisatiounen an der Zäit vum Zweete Weltkrich:
Hans Steinhoff
Den Hans Steinhoff, gebuer den 10. Mäerz 1882 zu Marienberg a Sachsen a gestuerwen den 20. Abrëll 1945 zu Glienig a Brandenburg, war en däitsche Filmregisseur.
De Steinhoff war en iwwerzeegten Nazi a sou huet hien och Propagandafilmer wéi  Hitlerjunge Quex  (1933), Gestern und heute (1938) an  Ohm Krüger  (1940) gedréit.
Timothy Andrews
Et gëtt verschidde Persounen déi Timothy Andrews heeschen:
Christo
De Christo, gebuer den 13. Juni 1935 zu Gabrowo (Bulgarien) als Christo Wladimirow Jawaschew ( Христо Владимиров Явашев) a gestuerwen den 31. Mee 2020 zu New York City war e bulgaresch-amerikanesche Kënschtler.
Kopfhörer
Kopfhörer si kleng Lautsprecher, déi entweeder iwwer e Bigel op d'Ouere gedréckt ginn oder direkt an d'Ouere gestach ginn, a mat denen Téin oder Geschwatenes direkt un d'Oueren iwwerdroe ginn. Et handelt sech also ëm en elektroneschen Audioapparat, dee mat engem aneren elektroneschen Apparat verbonnen ass, wéi zum Beispill engem PC, engem Smartphone, oder engem MP3-Player. Entweeder sinn d'Kopfhörer iwwer e Kabel direkt un den aneren Apparat ugeschloss, oder si sinn iwwer Bluetooth kabellos matenee verbonnen.
Christo
De Christo ass bekannt ginn, nodeems hie sech 1960 dem „Nouveau réalisme“, enger Kënschtlergrupp ëm de Moler Yves Klein an de Konschtkritiker Pierre Restany ugeschloss hat, och wann hien ni offiziell Member vun der Grupp war. Hien huet méi spéit - zesumme mat senger Fra Jeanne-Claude - grouss Gebaier, industriell Objeten oder bekannt Bauwierker agepaakt. Hie gëtt als de Kënschtler, seng Fra als d'Organisatrice bezeechent, eng Opdeelung déi déi zwee awer 1995 dementéiert hunn.
Kopfhörer
Et gi verschidden Zorte Kopfhörer:
Ze laangt Benotzen vu Kopfhörer bei enger héijer Lautstäerkt ka schiedlech fir d'Gehéier sinn.
Hannert dem Atlantik
Hannert dem Atlantik ass e Roman op Lëtzebuergesch vum Guy Rewenig, deen 1985 bei den Éditions Phi erauskoum.
Et ass dem Rewenig säin éischte Roman op Lëtzebuergesch an dee véierte Roman op Lëtzebuergesch iwwerhaapt (nom Adolf Berens senger Kerfegsblo'm (1921), dem Siggy vu Letzeburg sengem Ketten (1928) an dem Ferd Gremling sengem Dohêm (1948).).
Ëm wat geet et am Roman?
De Roman erzielt Episoden aus dem Liewe vum Jhemp Medinger, engem ongeléierten Hëllefsaarbechter aus dem Minett. D'Handlung spillt, wéi e seng Pensioun kritt, ma et gëtt eng Rëtsch Réckblécker op seng Kandheet am Exil a Frankräich, wärend dem Krich, seng Jugend, seng verschidde Schaffplazen, dorënner déi um Bau, als Zeitungsdréier, Autoszielert bei de Ponts-et-Chaussées oder als Drecksmännchen. Hien ass säi Liewe laang net richteg zu Wuert komm, war dacks deenen aneren hire Stoussnéckel, an huet eréischt mat der Zäit erkannt, datt en iwwerall ugeschmiert gouf.
De Stil ass mol realistesch, mol satiresch; et gëtt länger Beschreiwungen, Dialogen a Monologen.
Villers-devant-le-Thour
Villers-devant-le-Thour ass eng franséisch Uertschaft a Gemeng am Departement Ardennes an der Grand Est.
Hannert dem Atlantik
Ëm wat geet et am Roman?
Duerch d'Sprooch ginn och d'Sproochebarrièrë gewisen, déi gläichzäiteg sozial Barrièrë sinn, z. B. wann de Jhemp mat de franséische Léinwierder an den Discoursë vu sengem Patron, enger Professesch oder dem Buergermeeschter net eens gëtt.
Hannert dem Atlantik gouf mam 1. Präis vum nationale Literatourconcours 1984 ausgezeechent.
Turquestein-Blancrupt
Turquestein-Blancrupt ass eng franséisch Gemeng am Departement Moselle an der Regioun Grand Est.
Elga Andersen
D'Elga Andersen, gebuer als Helga Hymen den 2. Februar 1935 zu Dortmund a gestuerwen de 7. Dezember 1994 zu New York, war eng däitsch Schauspillerin a Sängerin.
Mat 19 Joer ass s'op Paräis gaange fir do als Iwwersetzerin ze schaffen, mä si huet éischter e Bohème-Liewen als Fotomodell gefouert, ier se dem André Hunebelle opgefall ass dee se bei de Film geholl huet. Hir bekanntst Roll hat se wuel als Lisa Belgetti am Film Le Mans.
Juan Orlando Hernández
De Juan Orlando Hernández, gebuer den 28. Oktober 1968 zu Gracias, Lempira, ass en honduraneschen Affekot a Politiker vun der Partido Nacional de Honduras. Hie war als Nofollger vum Porfirio Lobo Sosa vum 27. Januar 2014 bis de 27. Januar 2022 President vum Honduras. D'Xiomara Castro gouf seng Nofollgerin.
Liewen
Den Hernández huet op der Universidad Nacional Autónoma de Honduras Droit studéiert. Vum 25. Januar 2010 bis den 13. Juni 2013 war hie President vum Nationalkongresses vum Honduras, dem honduranesche Parlament.
De 15. Februar 2022 gouf hie festgegeholl an den 21. Abrëll 2022 op Demande vun der Antidrogenagence DEA un d'USA ausgeliwwert. ,
Robert Stevenson (Filmregisseur)
De Robert Stevenson, gebuer den 31. Mäerz 1905 zu Buxton an England a gestuerwen den 30. Abrëll 1986 zu Santa Barbara a Kalifornien, war en englesche Filmregisseur, Dréibuchauteur a Filmproduzent.
De Stevenson hat seng gréisst Erfolleger beim Publikum an den 1960er an an den 1970er Jore wéi hie Filmer fir d'Walt Disney Productions gedréint huet. Sai gréisste Succès hat hien 1964 mam Film Mary Poppins mat der Julie Andrews an der Haaptroll.​
Jansenius
De Cornelius Otto Jansen, genannt Jansenius, gebuer den 28. Oktober 1585 zu Acquoy a Geldern (Spuenesch Nidderlanden), a gestuerwen un der Pescht de 6. Mee 1638 zu Ieper a Flandern, deemools och en Deel vun de Spueneschen Nidderlanden, war ee kathouleschen Theolog a Bëschof vun Ieper tëscht 1636 a 1638.
Hien huet an der Haaptsaach eng Léier hannerlooss, déi als Jansenismus bezeechent gëtt.
Desnié
Desnié ass eng Uertschaft an der belscher Gemeng Theux an der Provënz Léck a Wallounien.
Bis zur belscher Gemengereform vun 1977 huet Desnié zur fréierer Gemeng La Reid gehéiert.
NGC 1681
Den NGC 1681 ass eng Spiralgalaxis mat groussem H-II-Gebidder vum Hubble-Typ Sb am Stärebild Eidanus um südleche Stärenhimmel. Si ass ronn 119 Millioune Liichtjoer vun der Mëllechstrooss ewech an huet en Duerchmiesser vun zirka 45.000 Lj. Um selwechten Himmelsareal sinn ë. a. d'Galaxien IC 2097, IC 2098, IC 2101 an IC 2102.
Den Objet gouf de 6. Januar 1878 vum Édouard Jean-Marie Stephan um Observatoire de Marseille entdeckt.
NGC 1851
Den NGC 1851 ass d'Bezeechnung vun engem Kugelstärekoup am Stärebild Columba (Dauf). Den NGC 1851 huet en Duerchmiesser vun 11 Bouminutten. Dëse Koup, deen nëmme vu Südeuropa oder a südlëche Breeten ze gesinn ass, ass ee vun de wéinege Kugelstärekéip um Wanterhimmel. Dës Tatsaach krut zousätzlech Brisanz duerch d'Entdeckung vun der Canis-Major-Zwerggalaxis am Joer 2003. Genee wéi de Messier 79 an den NGC 2808 schéngt dëse Stärekoup säin Urspronk net am Mëllechstroossesystem ze hunn, mä gouf zesumme mat der Zwerggalaxis agefaangen.
Fidel Ramos
De Fidel Valdez Ramos, gebuer den 18. Mäerz 1928 zu Asingan, Lingayen, an der Provënz Pangasinan, a gestuerwen den 31. Juli 2022 war e philippinnesche Generol a Politiker. Hie war vum 30. Mee 1992 bis den 30. Mee 1998 den 12. President vun de Philippinnen.
De Ramos war, no enger Carrière am Koreakrich an am Vietnamkrich, Chef d'Etat-major ënnert dem Ferdinand Marcos, mat deem e Famill war. Mat der Zäit gouf en ëmmer méi kritsch géintiwwer deem sengem Regime, an hien huet zesumme mam deemolege Verdeedegungsministe Juan Ponce Enrile d'Protester géint de Marcos wärend der EDSA-Revolutioun ënnerstëtzt, wouduerch d'Corazon Aquino 1986 nei Presidentin konnt ginn. Dës huet hien dono zum Generol ernannt.
NGC 1851
Den NGC 1851 gouf am Joer 1826 vum schotteschen Astronom James Dunlop entdeckt.
Kyriakos Mitsotakis
De Kyriakos Mitsotakis (gr.: Κυριάκος Μητσοτάκης), gebuer de 4. Mäerz 1968 zu Athen, ass e griichesche Politiker an zanter dem 8. Juli 2019 Ministerpresident a Griicheland.
Hien ass zanter dem 11. Januar 2016 President vun der Partei Nea Dimokratia (ND). Virdru war hie Minister fir d'administrativ Reform an E-Government an der Regierung vum Antonis Samaras. 2016 bis 2019 war hie Leader vun der Oppositioun am griichesche Parlament, wuer en 2004 eng éischt Kéier gewielt gi war.
Hie ass de Jong vum Konstantinos Mitsotakis an de Groussneveu vum Eleftherios Venizelos, déi allebéid och an der Zäit Premierminister waren.
Fidel Ramos
Den 30. Juni 1992 gouf hien als zwielefte President vun der Republik vun de Philippinnen vereedegt.
Premier League 1999/2000
D'Saison 1999/2000 war déi aacht Saison an der Premier League an zugläich déi 101. Éischtliga-Saison am englesche Foussball. Manchester United gewënnt d'Meeschterschaft a konnt domat den Titel verdeedegen.
Um Spaweck
Site vun der Premier League
Jansenismus
De Jansenismus ass eng Léier bannent dem Katholizismus, déi op de Cornelius Otto Jansen (1585-1638), Theolog a Bëschof vun Ieper (Ypres) an der Grofschaft Flandern (1636-1638), deemools Deel vun de Spueneschen Nidderlanden, zeréckgeet.
Ënner dem Numm Jansenius hat de Cornelius Jansen ee grousst theologescht Wierk verfaasst, den "Augustinus", dee 1640, zwee Joer no sengem Doud un der Pescht, erauskoum an an deem hien, op Basis vum Hl. Augustinus senger Léier, noweist, datt de Mënsch an a fir sech onfäeg ass, dat Gutt ze maachen, mee wuel amstand ass, schlecht ze handelen. Mä, wann ee vun uewen d'Gnod vu Gott géif kréien, da wier en dozou befäegt, dat Gutt ze maachen. Allerdéngs wier d'Gnod net jiddwerengem ginn. An anere Wierder: et géif eng Zort Predestinatioun vun de Mënsche ginn, déi um Enn gerett ginn (an den Himmel kommen) oder net.
Well awer d'Kierch, d. h. an éischter Linn de Poopst, net mam Jansenismus averstane war, gouf dem Jansenius seng Léier 1653 als Ierléier verurteelt a verbueden. D'Haaptgéigner vun de Janseniste waren d'Jesuitten.
De Kinnek Louis XIV. vu Frankräich huet de Jansenismus och bekämpft, allerdéngs haaptsächlech well e säi Land nom Motto Un roi, une loi, une foi eenheetlech wollt regéieren, a well de Jansenismus déi franséisch Kierch de facto gespléckt huet. D'Abtei Port-Royal, déi als Héichbuerg vum Jansenismus a Frankräöich gegollt huet, gouf zougemaach a 1710 zerstéiert.
De Jansenismus huet awer iwwerlieft an huet souguer, am 18. Joerhonnert, ganz vill Géigner vun der absolutter Monarchie vereenegt.
Vosbles-Valfin
Vosbles-Valfin ass eng nei franséisch Gemeng am Departement Jura an der Bourgogne-Franche-Comté.
Erich Kobler
Den Erich Kobler war en däitsche Filmregisseur, Filmediteur an Dreibuchauteur.
Altitude 3.200
Altitude 3.200 ass e franséische Film vum Jean Benoît-Lévy an der Marie Epstein aus dem Joer 1938 no engem Theaterstéck vum Julien Luchaire.
Inarajan
Inarajan (op Chamorro: Inalåhan) ass en Duerf a Gemeng op der Südostküst vum US-Territoire Guam.
Et huet 2.273 Awunner (Stand: 2010) an eng Fläch vun 20 Hektar.
Der Volksfreund (1869)
Der Volksfreund mam ganzen Titel Luxemburger Volks-Freund war den Titel vun enger lëtzebuergescher Zeitung, déi, fir d'éischt den 23. Februar 1869, dräimol d'Woch zu Dikrech erauskoum.
Et handelt sech dobäi ëm d'Nofollgerzeitung vum Der Wächter an der Sauer. Dësen hat stënterlech déi meescht vu sengen Abonente verluer, nodeem den Apostolesche Vikar vu Lëtzebuerg Nicolas Adames den 10. Februar 1869 an engem Hiertebréif de Leit gedreet hat, se kréiche keng "gültige Lossprechung" [vun hire Sënnen], wa se weiderhin de Wächter (sou wéi och d'Wäschfra) géifen abonéieren, well do dran "die fürchterlichsten Gotteslästerungen gegen die anbetungswürdigste göttliche Person Jesu Christi selbst" gestanen hätten. Sou huet den Editeur Theophil Schroell d'Zeitung den 21. Februar an Der Volksfreund missen ëmbenennen.
Mam Volksfreund gouf den 31. Dezember 1876 opgehalen, fir am Januar 1877 als Der Landwirth nei erauszekommen. Deem säin Editeur war de Justin Schroell an e koum bis 1940 eraus.
Nitting
Nitting ass eng franséisch Gemeng am Departement Moselle an der Regioun Grand Est.
Jeanne-Claude
D'Jeanne-Claude, gebuer den 13. Juni 1935 zu Casablanca (Marokko) als Jeanne-Claude Denat de Guillebon a gestuerwen den 18. November 2009 zu New York City war eng franséisch-amerikanesch Kënschtlerin, Sculptrice a Fotografin.
D'Koppel krut ee Kand, de Cyril, deen den 11. Mee 1960 gebuer gouf.
Der Jeanne-Claude an dem Christo hiren éischte Konschtprojet waren 89 Uelegfässer mat deene si 1962 d'Rue de Visconti zu Paräis verspaart hunn, als Referenz op de Bau vun der Berliner Mauer deen dat Joer virdrun ugefaangen hat.
Si goufen haaptsächlech bekannt well se grouss Gebaier, industriell Objeten oder bekannt Bauwierker agepaakt hunn. De Christo gouf als de Kënschtler, seng Fra als d'Organisatrice bezeechent, eng Opdeelung déi déi zwee awer 1995 dementéiert hunn.
Bekannt Aktiounen an Europa waren z. B. d'Apake vum Pont Neuf zu Paräis (1985), vum Berliner Reichstagsgebai (1995) a vun 178 Beem am Berower Park bei Basel (1998).
Avançon (Ardennes)
Avançon ass eng franséisch Uertschaft a Gemeng am Departement Ardennes an der Grand Est.
James Barker (Cricketspiller)
Den James Barker ass e lëtzebuergesche Cricketspiller.
Vun 2011 bis 2012 war hien am Kader vun der lëtzebuergescher Cricketnationalekipp, an huet 9 Matcher fir d'Ekipp gespillt.
Stockholmer Metro
De Stockholmer Metro, op Schweedesch Stockholms tunnelbana, ass de Metrosreseau an der schweedescher Haaptstad an och deen eenzege Metro am Land.
Timothy Andrews (Cricketspiller)
Den Timothy Andrews, gebuer den 19. September 1987, ass e lëtzebuergesche Cricketspiller.
Stockholmer Metro
Reseau
Stockholms Tunnelbana huet e Reseau vun 105,7 Kilometer Längt, wouvunner der 62 Kilometer ënnerierdesch sinn.
M81-Grupp
D'M81-Grupp ass eng Galaxiëgrupp, déi an nächster Noperschaft vun der Lokaler Grupp steet. Zu der lokaler Grupp gehéiert nieft der Mëllechstrooss och d'Andromedagalaxis. Déi bekanntst Membere vun der M81-Grupp sinn déi zwou Galaxien M81, vun där sech den Numm ofleet, an de Messier 82. Zesumme gehéieren iwwer 60 Galaxien zu där Grupp, dovu siwe grouss Galaxien.
Stockholmer Metro
Reseau
Se besteet aus dräi Linnen - der rouder, der bloer an der grénger - an 100 Statiounen, vun deenen der 52 iwwer- an der 48 ënnerierdesch sinn.
Op der grénger Linn (Gröna linjen) sinn 49 Statiounen, op där rouder (Röda linjen) 36, an där bloer (Blå linjen) 20. Déi dräi Haaptsträng hunn op hiren Extremitéiten e puer verschidden Terminussen, sou datt d'Linnen zousätzlech nummeréiert sinn: 10 an 11 op der bloer, 13 a 14 op der rouder a 17 bis 19 op der grénger.
M81-Grupp
Entdeckungsgeschicht
Déi éischt Membere vun der M81-Grupp ware scho géint Enn vum 18. Joerhonnert bekannt. Déi zwou bekanntst Galaxië vun der Grupp, M81 an M82, goufen den 31. Dezember 1774 vum däitschen Astronom Johann Elert Bode entdeckt. Onofhängeg dovu goufe béid Galaxien am August 1779 vum Pierre Méchain fonnt, dee se an dem Charles Messier säi Katalog ophuele gelooss huet. All NGC-Objeten an der M81-Grupp goufen tëscht 1788 a 1801 vum Wilhelm Herschel fonnt a katalogiséiert.
Stockholmer Metro
Reseau
T-Centralen ënnert der Zentraler Gare vu Stockholm, wou sech déi dräi Metroslinne kräizen, ass mat 161.000 Voyageuren den Dag déi zentral an och am meeschte frequentéiert Statioun.
A bal all Statioun si Konschtwierker vun iwwer 150 Kënschtler ausgestallt. A siwen dovu sinn d'Wierker net permanent ma ginn ee- bis véiermol am Joer ausgewiesselt, fir datt esou méi Wierker 'drukommen'.